Helvikveien 145 - Sørmegleren
6 513 kr / år
Enebolig på romslig utsiktstomt med 3 garasjeplasser.
Enebolig med god standard, et hus utstyrt med flere samlingrom og hvor utsikten mot Helvikfjorden kan nytes fra flere hold.
Boligen har en moderne utforming med innslag av eldre originale detaljer. De originale detaljene glir godt inn i boligens innredning og utforming. Gulvene i boligen er belagt med parkett og fliser. Veggene er bekledd med huntonitt og malte overflater. Downlights i flere rom.
Boligen har en praktisk og god planløsning med to innganger, en via vaskerommet i underetasjen og en via hallen. En smart løsning, som gjør det mulig å holde hovedinngangen ryddig når man får besøk.
Det skal ikke legges skjul på at når man entrer stuen, blir man dratt mot de store vinduene og den flotte utsikten. Utsikten kan nytes fra alle oppholdsrom og badet i 1. etasje. I stuen er det gode vindusflater som slipper godt med lys inn. Stuens utforming gir rom for flere innredningsmuligheter. Åpen peis i stuen med fyringsforbud. Fra stuen er det adkomst til kjøkkenet.
Innholdsrikt og godt utstyrt kjøkken med innredning fra Ikea i grå høyglans med alle hvitevarer integrert. Mellom kjøkkenbenk og overskap er det vinduer. Her kan man følge med på tunet, mens man lager mat. Vinduene slipper også godt med lys inn. Kjøkkenets utforming er god, og gir rom for en god arbeidsplass. Kjøkkenet har en åpen løsning og ekstra god takhøyde. Rommet gir rom for møblering til hverdags og fest. Også her kan man nyte den flotte utsikten, mens man nyter maten. Fra kjøkkenet kommer man ut på den meget romslige terrassen hvor man kan nyte både sol og utsikt. Fra terrassen går det trapp ned til tunet.
Boligen er utstyrt med 2 bad, fordelt med ett i hver etasje. Badene har fliser med varmekabler på gulv og baderomsplater på vegg. Rommene er utstyrt med baderomsinnredning, toalett og dusjkabinett. Badet i 1. etasje har i tillegg badekar. Må kobles til kran. Rør ligger klart. Begge badene er gode i størrelse.
I underetasjen ligger vaskerommet med garderobeplass og med egen inngang. En ønsket løsning for mange barnefamilier.
I boligen finner man 5 soverom i forskjellige størrelser. I underetasjen ligger familiens ungdomsplass, kjellerstuen. Kjellerstuen har gode vindusflater og peis med innsats. Rommet har flere bruksmuligheter og ligger godt plassert i huset.
Primærrom: 237 kvm, Bruksareal: 331 kvm Sekundærrom: 94 kvm.
Bra. pr. etasje.: Kjeller 185 m² - Hoved. etg. 146 m².
P-rom inkl: Hoved etasje: Entrè, gang, kontor(soverom), soverom, bad, soverom 2, peisstue og kjøkken.
Kjeller: Soverom, hobbyrom, bad, peisstue og vaskerom.
S-rom inkl.: kjeller: kott, bod, bod 2, garasje, garasje 2.
Rom under trapp til kjeller er et kot, og faller utenfor det som anses som måleverdig areal. Takstbransjens retningslinjer ved arealmåling
2.utgave - Gjeldende fra 9. februar 2015.
1968 i følge Farsund kommune.
Renovert/påbygget i 2011.
Det er varmekabler i hall, på bad i underetasje og i første etasje samt i vaskerom. Boligen har installert 2 varmepumper, fordelt med en i hver etasje.
Det er ildsted i stue, (åpen peis med fyringsforbud) og i kjeller (peisinnsats.)
Tilstandsrapporten er utarbeidet av John Terje Knutsen den 23.05.22, og er gyldig i 1 år etter rapportdato. Ved eldre rapporter anbefales interessenter å undersøke eiendommen grundig. Det gjøres oppmerksom på at rapporten kun omhandler boligen, eventuelle øvrige bygninger på eiendommen er ikke vurdert.
TG 3 (store eller alvorlige avvik)
Utvendig > Utvendige trapper støpt trapp med skifer
Det er ikke montert rekkverk. Mangel på rekkverk avviker fra dagens krav.
Det er ikke montert rekkverk. Del av trapp har ikke rekkverk.
Rommet har ingen ventilasjon. Det etablerte avtrekkssystemet fungerer ikke tilfredsstillende.
Tomteforhold > Trapp / platting ved inngangsparti
Det mangler rekkverk/annen sikring på forstøtningsmuren(e) ut ifra dagens krav.
Dette punktet er benyttet fordi det ikke er tilstrekkelig nok punkter for utvendig trapper i rapporten oppbygging.
Krav til rekkverk er de samme for dekker / terrasser som ved støttemurer.
Tomteforhold > Forstøtningsmurer ved garasje
Høyde over terreng er mer enn 50 cm og dermed faller det inn krav om rekkverk.
Utvendig > Dører til garasje
Det er avvik: rust på hengsler.
Utvendig > Utvendige trapper steinsatt trapp med mørtelfuger. Rekkverkshøyder er under dagens forskriftskrav til rekkverk i trapper.
Det er påvist andre avvik: Rekkverk på en side har svak innfestning
Det er ikke foretatt radonmålinger, og bygget er heller ikke utført medradonsperre.
Våtromsplater er ikke montert fagmessig.
Våtromsplater er ikke montert på sokkellist og avviker fra monteringsveileder.
Oppkantflis fra gulv opp til plater er ikke montert.
Det er påvist andre avvik: Overflater på innredning har knatt og riper.
Det er påvist andre avvik: Korrosjon på kobberrør ved kobling på vvb.
Tomteforhold > Drenering nyere dato
Det er avvik: Det mangler klemlist på dreneringsplast ved garasje.
TG 2 (avvik som ikke krever)
Det er påvist fuktskjolder/skader i takkonstruksjonen. Fuktskjolder er skader som er av eldre dato og som oppstod før ny tekking ble lagt.
Innvendig > Etasjeskille/gulv i 1 etasje
Fra gang er det registrert høyde på gulv mot mot flisegulv. Forhøyning på gulv på ca 20mm over ca 2 meter.
Registrert høydeforskjell på 22 mm over rommets lengde på soverom i 1 etasje.
Målt høydeforskjell på mellom 10 - 20 mm innenfor en lengde på 2 meter. Tilstandsgrad 2 gis med bakgrunn i
Flislagt gulv i entre er det påvist 15mm på lengde av 2 meter.
Membranen bak innebygd sisterne har ukjent utførelse.
2. Kjenner du til om det er utført arbeid på bad/våtrom? Ja, kun av faglært v/ Hansen bygg
2.1 Ble tettesjikt/membran/sluk oppgradert/fornyet? Ja. Firma: Teknikken.
2.2 Er arbeidet byggemeldt? Ja. Hansen Bygg AS.
4. Kjenner du til feil eller om har vært utført arbeid/kontroll på vann/avløp? Ja, kun av faglært. Teknikken
7. Kjenner du til om det er/har vært problemer med ildsted/skorstein/pipe f.eks. dårlig trekk, sprekker, pålegg, fyringsforbud eller lignende? Ja
Beskrivelse: Det er fyringsforbud i det ene pipeløpet.
Svein Magne Drange v/ It installasjon.
16. Kjenner du til om det har vært utført arbeid på terrasse/garasje/tak/fasade? Ja, kun av faglært. Hansen bygg AS.
Følg Nordre Vei mot Vanse. Ta av mot høyre ved skilt mot Helvik og følg veien innover i ca. 2,5 km. Boligen ligger på høyre side rett etter skilt mot Eitland. Eiendommen er merket med salgsplakat fra Sørmegleren.
Solrikt beliggende eiendom med kort avstand til flere flotte rekreasjonsmuligheter, både til lands- og til vanns, på sykkel og til beins. Eiendommen ligger fint til med utsikt ned til Helviksfjorden som byr på bademuligheter både fra Helvik Brygge og en ny opparbeidet plass innerst i Helviksfjorden mot Høygård boligfelt. Helviksfjorden er en fjordarm som strekker seg langt inn i Framvaren og motsatt vei til Farsund sentrum.
Eiendommen ligger rett ved Helvik og Høygård boligfelt. Mellom boligfeltene er det en godt opparbeidet lekeplass med stor balløkke. Til Farsund sentrum er det ca. 8 km og til Vanse ca. 3 km.
Mulighet for leie av båtplass på Helvik Brygge, en kort spaserstur unna.
Areal: 3 875 kvm, Eierform: Eiet tomt
Meget romslig og pent opparbeidet tomt med stort gruslagt tun, gresslagte område, hekk og diverse beplantning. På tomtens vestlige side er det en bergknatt hvor utsikten kan nytes i sitt fulle. Her oppe er det en liten bålplass.
Flaggstang i front mot sjøen.
Eiendommen ligger meget solrikt til midtsommers med sol fra tidlig morgen til sent på kvelden ca. kl. 21:30. Midtsommers blir solen borte fra eiendommen mellom kl. 15 og 16.
Eiendommen er ikke fysisk oppmålt i senere tid, og har usikre grenser. Oppgitt areal er basert på eldre målebrev. Gamle målebrev kan være unøyaktige og er ikke koordinatfestet, tomtens arealet kan derfor avvike i større eller mindre grad. Evt. arealavvik ved senere oppmåling må aksepteres av kjøper.
3 garasjeplasser fordelt i 2 garasjer. Begge garasjene har automatisk portåpner.
Enkel garasje (original) og ny dobbel garasje med aliminiumsport og separat dør.
Særdeles god parkering på tunet.
Det foreligger ferdigattest datert 7. januar 1969 for våningshus og ferdigattest datert 25. april 2014 for garasje. At en slik attest eksisterer gir ingen garanti for at det ikke er utført arbeid på boliger som ikke er byggemeldt eller godkjent.
Vann/Avløp: Eiendommen er tilknyttet privat nett og har ikke vannmåler. Det er installert septiktank.
Brønn ligger på naboeiendom rett nedenfor boligen på sørlig side, retten er tinglyst. Vannkvaliteten er ikke sjekket.
Septiktank ligger på egen tomt på østlig side. Septiktanken tømmes i regi av kommunen.
Boligen har brønn, men det skal være gjort klart for eventuell offentlig tilkobling.
Fordelerskap i kjeller har drenering og flere kurser. Kursene er ikke merket.
Varmtvannbereder er en 200 liters tank fra 2011.
Utstyr for VVS er lokalisert i boligens vaskerom.
I ny (2014) garasje er det etablert sluk i gulv
Pumpe for vann er lokalisert i kott under trapp.
Det foreligger ikke et direkte pålegg om endring av tilknytningsforhold, men en anmodning om tilkobling til offentlig vann og avløp.
Anmodningen ble gitt 6. september 2013. Evt. senere pålegg om tilkobling vil bli kjøpers ansvar.
Rettigheter som følger eiendommen: 2006/311895-30.06.2006 - Bestemmelse om vannrett.
Kr. 6 513 pr. år For 2021.
Inbefatter renovasjon, eiendomsskatt, slamtømming og feieavgift.
Det er eiendomsskatt på kr. 3680,- pr. år for denne eiendommen. Beløpet er inkludert i kommunale avgifter.
Primær: Kr. 658 298,- for år 2020. Sekundær: Kr. 2 369 871,- for år 2020.
Helvikveien 145, Gnr. 106 Bnr. 65 i Farsund kommune.
Følgende hvitevarer følger boligen: alle integrerte på kjøkkenet.
Komplett oversikt over alle dokumenter megler har mottatt fra det offentlige/forretningsfører er tilgjengelig på Sørmeglerens hjemmeside www.sormegleren.no/61-22-0089. Dokumentene kan også fås hos megler ved forespørsel.
Digital Markedspakke Synlig (Kr.6 350) Oppgjør (Kr.7 100) Panterett med urådighet - Statens Kartverk (Kr.585) Provisjon (forutsatt salgssum: 4 590 000,-) (Kr.59 670) Tilrettelegging (Kr.13 900) Totalt kr. (Kr.87 605)